Van later na die inbraak | Leon von Moltke se blog
« Waghou in die maanlig
Bloedrooi blomme »
Van later na die inbraak
27/09/2010 deur leonvonmoltke
Later, so mettertyd, dan begin jy agterkom wat eintlik alles weg is, van al die goed wat jy nie met die eerste oogopslag gesien het en vir die polisie van vertel het nie. Later wanneer jy ‘n lig soek om buite by die vuur in die lapa te gaan sit. Later wanneer jy afdroog en sien hulle het net een handdoek oorgelos (gelukkig darem). Later wanneer jy wonder hoekom hulle net die een bol sokkies met die gate in gelos het en die overall-baadjie.
Later wanneer jy onwillekeurig dink aan die speurder wat so rondgekyk en net gesê het: “Hulle kom terug” en jy weet dis maar net ‘n kwessie van tiek-tok tik die tyd af. Amper soos wanneer dit weer jou kans is dat alles rondom jou tot pikswart roet en vaalgrys as verbrand word.
op 27/09/2010 at 7:57 nm | Antwoord Xena Phoenix
Niemand hou daarvan dat mense in jou goed krap nie. Dit behoort nie te gebeur nie. Om van terugkom nie te praat nie.
op 28/09/2010 at 8:53 nm | Antwoord leonvonmoltke
Ja, dit behoort nie maar dit doen… ongelukkig
op 27/09/2010 at 10:33 nm | Antwoord corina
Daar is niks erger as wanneer iemand so inbreuk maak op ‘n mens se lewe nie. Die skending van jou wese, jou privaatheid en dit wat vir jou waardevol is word selde weer in ere herstel.
op 28/09/2010 at 8:54 nm | Antwoord leonvonmoltke
Ja, dit is nogal so. Maar ek het ook geweet dis net ‘n kwessie van tyd…
op 28/09/2010 at 7:47 nm | Antwoord seegogga
Ag nee! Het hulle sowaar ingebreek? Jammer om te hoor. KRY ‘N HOND! Of sommer ‘n paar!
op 28/09/2010 at 8:55 nm | Antwoord leonvonmoltke
Daar was honde naby, maar niemand het niks gehoor nie. Weird, maar dis maar hoe dit was.
op 01/10/2010 at 10:08 vm | Antwoord emma
was die inbraak op die plaas??
op 01/10/2010 at 12:45 nm | Antwoord leonvonmoltke
Ja, ek moes nog met my vrotsiek lyf uitry plaas toe om te gaan kyk.